CELEX: 32015R2222
Language: hu
Date: 2015-12-01 00:00:00
Title: A Bizottság (EU) 2015/2222 végrehajtási rendelete (2015. december 1.) a 908/2014/EU végrehajtási rendeletnek a kiadásigazoló nyilatkozatok, a megfelelőségi vizsgálat és az éves beszámoló tartalma tekintetében történő módosításáról

2.12.2015   
            
            
               HU
            
            
               Az Európai Unió Hivatalos Lapja
            
            
               L 316/2
            
         A BIZOTTSÁG (EU) 2015/2222 VÉGREHAJTÁSI RENDELETE
   (2015. december 1.)
   a 908/2014/EU végrehajtási rendeletnek a kiadásigazoló nyilatkozatok, a megfelelőségi vizsgálat és az éves beszámoló tartalma tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 36. cikke (6) bekezdésére, 53. cikke (1) bekezdésének b) pontjára, valamint 57. cikke (2) bekezdésének b) pontjára,
   mivel:
   
               (1)
            
            
               A 908/2014/EU bizottsági végrehajtási rendelet (2) 23. cikkének (1) bekezdése megállapítja, hogyan kell kiszámítani a bejelentett kiadásra vonatkozóan fizetendő uniós hozzájárulást. Pontosítani kell, hogy az említett rendelkezés az 1305/2013/EU európai parlamenti és tanácsi rendelet (3) 6. cikkében említett vidékfejlesztési programokkal, valamint az 1698/2005/EK tanácsi rendelet (4) 15. cikkében említett vidékfejlesztési programokkal kapcsolatos kifizetésekre alkalmazandó.
            
         
               (2)
            
            
               Ezért még pontosabban meg kell állapítani, hogy az 1305/2013/EU rendelet 6. cikkében említett vidékfejlesztési programok esetében az uniós hozzájárulás kiszámításának a finanszírozási tervben említett, az egyes intézkedésekre, meghatározott mértékű EMVA-hozzájárulással támogatott művelettípusra és technikai segítségnyújtásra vonatkozó, az Európai Mezőgazdasági Vidékfejlesztési Alapból (EMVA) származó hozzájárulás mértékén kell alapulnia, valamint hogy az 1698/2005/EK rendelet 15. cikkében említett vidékfejlesztési programok esetében a számításnak a finanszírozási tervben említett egyes prioritásokra vonatkozó EMVA-hozzájárulás mértékén kell alapulnia.
            
         
               (3)
            
            
               Az 1698/2005/EK rendelet 70. cikkének (4c) bekezdése értelmében a pénzügyi támogatásban részesülő tagállamok eltérhetnek az EMVA-ból biztosított társfinanszírozásnak az említett cikk (3), (4) és (5) bekezdésében meghatározott felső határértékeitől. Ezért a 908/2014/EU végrehajtási rendelet 23. cikkének (1) bekezdésében fel kell tüntetni azt, hogyan kell kiszámítani az uniós hozzájárulást az 1698/2005/EK rendelet 70. cikkének (4c) bekezdése alapján módosított vidékfejlesztési programok tekintetében.
            
         
               (4)
            
            
               A 908/2014/EU végrehajtási rendelet 23. cikkének (2) bekezdésében továbbá egyértelművé kell tenni, hogy az 1698/2005/EK rendelet 15. cikkében említett vidékfejlesztési programok tekintetében az időközi kifizetések nem haladhatják meg az egyes prioritásokhoz tartozó teljes EMVA-hozzájárulás mértékét.
            
         
               (5)
            
            
               A 908/2014/EU végrehajtási rendelet 34. cikkének (9) bekezdése előírja, hogy megfelelően indokolt esetekben a Bizottság meghosszabbíthatja az említett cikk (3) és a (4) bekezdésében előírt határidőket. Habár a 34. cikk (5) bekezdése visszautal a cikk (3) és (4) bekezdésére, helyénvaló az (5) bekezdést szerepeltetni a 34. cikk (9) bekezdésének kereszthivatkozásában annak tisztázása érdekében, hogy a (9) bekezdés a 34. cikk (3), (4) és (5) bekezdésében említett összes releváns határidőkre vonatkozik.
            
         
               (6)
            
            
               A 908/2014/EU rendelet 34. és 40. cikke meghatározza a megfelelőségi vizsgálat, illetve az egyeztető eljárás során alkalmazandó határidőket. A szóban forgó határidők alkalmazásával kapcsolatos tapasztalatok azt mutatják, hogy a határidők kiszámításához célszerű figyelmen kívül hagyni az augusztust, mivel az általában a nyári szabadságok ideje.
            
         
               (7)
            
            
               Bizonyos pontatlanságok orvoslása érdekében a 908/2014/EU rendelet II. mellékletében meghatározott táblázatmintát módosítani kell. Különösen az új szabálytalansági ügyek vonatkozásában úgy tekintendő, hogy már nincs szükség annak feltüntetésére, hogy az ügy szerepel-e az adósnyilvántartásban, mivel a II. mellékletben bejelentett valamennyi új ügyet az 1306/2013/EU rendelet 54. cikkének (1) bekezdése alapján már be kellett vezetni az adósnyilvántartásba.
            
         
               (8)
            
            
               A 908/2014/EU végrehajtási rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a Mezőgazdasági Alapok Bizottságának véleményével,
            
         ELFOGADTA EZT A RENDELETET:
   1. cikk
   A 908/2014/EU rendelet a következőképpen módosul:
   
               1.
            
            
               A 23. cikk (1) és (2) bekezdése helyébe a következő szöveg lép:
               „(1)   Az elszámolható közkiadások címén fizetendő uniós hozzájárulást a következők szerint kell kiszámítani:
               
                           a)
                        
                        
                           Az 1698/2005/EK rendelet 15. cikkében említett vidékfejlesztési programok tekintetében: az e rendelet 22. cikkének (2) bekezdésében említett minden egyes referencia-időszakra a szóban forgó időszak első napján érvényes finanszírozási tervben említett egyes prioritásokra vonatkozó EMVA-hozzájárulás mértéke alapján;
                        
                     
                           b)
                        
                        
                           az 1305/2013/EU rendelet 6. cikkében említett vidékfejlesztési programok tekintetében: az e rendelet 22. cikkének (2) bekezdésében említett minden egyes referencia-időszakra a szóban forgó időszak első napján érvényes finanszírozási tervben említett, az egyes intézkedésekre, meghatározott mértékű EMVA-hozzájárulással támogatott művelettípusra és technikai segítségnyújtásra vonatkozó EMVA-hozzájárulás mértéke alapján.
                        
                     A számítás során figyelembe kell venni az adott időszakra vonatkozó kiadásigazoló nyilatkozatokban az uniós hozzájárulásra vonatkozóan megjelölt korrekciókat.
               Az első albekezdéstől eltérve az 1698/2005/EK rendelet 70. cikkének (4c) bekezdése alapján módosított vidékfejlesztési programok tekintetében az uniós hozzájárulást a referencia-időszak utolsó napján érvényes finanszírozási tervben említett egyes prioritásokra vonatkozó EMVA-hozzájárulás mértéke alapján kell kiszámítani.
               (2)   Az 1306/2013/EU rendelet 34. cikkének (2) bekezdésében előírt felső határ sérelme nélkül, abban az esetben, ha a vidékfejlesztési program keretében fizetendő uniós hozzájárulás halmozott összege meghaladja az 1305/2013/EU rendelet 6. cikkében említett vidékfejlesztési programok tekintetében az egyes intézkedésre előirányzott teljes összeget, illetve az 1698/2005/EK rendelet 15. cikkében említett vidékfejlesztési programok tekintetében egy adott prioritásra előirányzott teljes összeget, a fizetendő összeget az erre az intézkedésre, illetve prioritásra előirányzott összegben kell maximálni. Az ennek következtében kizárt uniós hozzájárulás a későbbiekben kifizetésre kerülhet, amennyiben a tagállam kiigazított finanszírozási tervet mutat be és azt a Bizottság elfogadja.”
            
         
               2.
            
            
               A 34. cikk a következőképpen módosul:
               
                           a)
                        
                        
                           a (9) bekezdés helyébe a következő szöveg lép:
                           „(9)   Megfelelően indokolt esetekben, az érintett tagállam értesítését követően a Bizottság meghosszabbíthatja a (3), a (4) és az (5) bekezdésben előírt határidőket.”;
                        
                     
                           b)
                        
                        
                           A cikk a következő (11) bekezdéssel egészül ki:
                           „(11)   Amennyiben a (2), a (3), a (4) és az (5) bekezdésben említett határidők részben vagy teljesen magukban foglalják az augusztus hónapot, a szóban forgó időszakba az augusztus hónap nem számít bele.”
                        
                     
         
               3.
            
            
               A 40. cikk a következő bekezdéssel egészül ki:
               „(5)   Amennyiben az (1), a (3) és a (4) bekezdésben említett határidők részben vagy teljesen magukban foglalják az augusztus hónapot, a szóban forgó időszakba az augusztus hónap nem számít bele.”
            
         
               4.
            
            
               A II. melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 549. o.
   
   
      (2)  A Bizottság 2014. augusztus 6-i 908/2014/EU végrehajtási rendelete az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).
   
      (3)  Az Európai Parlament és a Tanács 2013. december 17-i 1305/2013/EU rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).
   
      (4)  A Tanács 2005. szeptember 20-i 1698/2005/EK rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról (HL L 277., 2005.10.21., 1. o.). A rendeletet 2014. január 1-jétől hatályon kívül helyezte az 1305/2013/EU rendelet.
   
      MELLÉKLET
      
         
            „II. MELLÉKLET
            
               A 29. cikk f) pontjában említett táblázatminta
            
            A tagállamok kifizető ügynökségenként a következő táblázatban teljesítik a 29. cikk f) pontjában előírt adatszolgáltatást:
            
                        Új ügyek (1)
                        
                     
                     
                        Régi ügyek (2)
                        
                     
                     
                         
                     
                     
                         
                     
                  
                        x
                     
                     
                        x
                     
                     
                        Kifizető ügynökség
                     
                     
                        A
                     
                  
                        x
                     
                     
                        x
                     
                     
                        Alap
                     
                     
                        B
                     
                  
                        x
                     
                     
                        x
                     
                     
                        Ügy típusa (régi/új)
                     
                     
                        AA
                     
                  
                        x
                     
                     
                         
                     
                     
                        Az eredeti kiadás pénzügyi éve
                     
                     
                        V1 (3)
                        
                     
                  
                        x
                     
                     
                         
                     
                     
                        Az eredeti kiadás költségvetési kódja
                     
                     
                        V2 (4)
                        
                     
                  
                        x
                     
                     
                        x
                     
                     
                        n pénzügyi év
                     
                     
                        C
                     
                  
                        x
                     
                     
                        x
                     
                     
                        Pénznemegység
                     
                     
                        D
                     
                  
                        x
                     
                     
                        x
                     
                     
                        Ügy azonosító száma
                     
                     
                        E
                     
                  
                        x
                     
                     
                        x
                     
                     
                        OLAF-azonosító, adott esetben (5)
                        
                     
                     
                        F
                     
                  
                         
                     
                     
                        x
                     
                     
                        Az ügy szerepel az adósnyilvántartásban?
                     
                     
                        G
                     
                  
                        x
                     
                     
                        x
                     
                     
                        Kedvezményezett azonosítója
                     
                     
                        H
                     
                  
                        x
                     
                     
                        x
                     
                     
                        A program lezárult? (csak az EMVA esetében)
                     
                     
                        I
                     
                  
                        x
                     
                     
                         
                     
                     
                        Az 1306/2013/EU rendelet 54. cikkének (1) bekezdése szerinti kontrolljelentés vagy hasonló dokumentum jóváhagyásának időpontja
                     
                     
                        W
                     
                  
                         
                     
                     
                        x
                     
                     
                        Szabálytalanság elsődleges megállapításának pénzügyi éve
                     
                     
                        J
                     
                  
                        x
                     
                     
                         
                     
                     
                        A visszafizetésre való felhívás dátuma
                     
                     
                        X
                     
                  
                        x
                     
                     
                        x
                     
                     
                        Bírósági eljárás folyamatban van-e?
                     
                     
                        K
                     
                  
                         
                     
                     
                        x
                     
                     
                        Eredetileg visszafizettetendő összeg
                     
                     
                        L
                     
                  
                        x
                     
                     
                         
                     
                     
                        Eredetileg visszafizettetendő összeg (tőkeösszeg)
                     
                     
                        L1
                     
                  
                        x
                     
                     
                         
                     
                     
                        Eredetileg visszafizettetendő összeg (kamatok)
                     
                     
                        L2
                     
                  
                        x
                     
                     
                         
                     
                     
                        »n-1.« pénzügyi év végén visszafizettetés alatt levő tőkeösszeg
                     
                     
                        Y1
                     
                  
                        x
                     
                     
                         
                     
                     
                        »n-1.« pénzügyi év végén visszafizettetés alatt levő kamatösszeg
                     
                     
                        Y2
                     
                  
                         
                     
                     
                        x
                     
                     
                        Teljes korrigált összeg (teljes visszafizettetési időszak)
                     
                     
                        M
                     
                  
                         
                     
                     
                        x
                     
                     
                        Teljes visszafizettetett összeg (teljes visszafizettetési időszak)
                     
                     
                        N
                     
                  
                         
                     
                     
                        x
                     
                     
                        Behajthatatlannak ítélt összeg
                     
                     
                        O
                     
                  
                        x
                     
                     
                         
                     
                     
                        Behajthatatlannak ítélt összeg (tőkeösszeg)
                     
                     
                        O1
                     
                  
                        x
                     
                     
                         
                     
                     
                        Behajthatatlannak ítélt összeg (kamatok)
                     
                     
                        O2
                        
                     
                  
                        x
                     
                     
                        x
                     
                     
                        Behajthatatlanság megállapításának pénzügyi éve
                     
                     
                        P
                     
                  
                        x
                     
                     
                        x
                     
                     
                        Behajthatatlanság oka
                     
                     
                        Q
                     
                  
                         
                     
                     
                        x
                     
                     
                        Korrigált összeg (»n.« pénzügyi év)
                     
                     
                        R
                     
                  
                        x
                     
                     
                         
                     
                     
                        Korrigált összeg (tőkeösszeg) (»n.« pénzügyi év)
                     
                     
                        R1
                     
                  
                        x
                     
                     
                         
                     
                     
                        Korrigált összeg (kamatok) (»n.« pénzügyi év)
                     
                     
                        R2
                     
                  
                        x
                     
                     
                         
                     
                     
                        Kamatok (»n.« pénzügyi év)
                     
                     
                        Z
                     
                  
                         
                     
                     
                        x
                     
                     
                        Visszafizettetett összeg (»n.« pénzügyi év)
                     
                     
                        S
                     
                  
                        x
                     
                     
                         
                     
                     
                        Visszafizettetett összeg (tőkeösszeg) (»n.« pénzügyi év)
                     
                     
                        S1
                     
                  
                        x
                     
                     
                         
                     
                     
                        Visszafizettetett összeg (kamatok) (»n.« pénzügyi év)
                     
                     
                        S2
                     
                  
                        x
                     
                     
                        x
                     
                     
                        Visszafizettetés alatt levő összeg
                     
                     
                        T
                     
                  
                        x
                     
                     
                         
                     
                     
                        Visszafizettetés alatt levő összeg (tőkeösszeg)
                     
                     
                        T1
                     
                  
                        x
                     
                     
                         
                     
                     
                        Visszafizettetés alatt levő kamatok
                     
                     
                        T2
                     
                  
                        x
                     
                     
                         
                     
                     
                        Az 1306/2013/EU rendelet 54. cikkének (2) bekezdése szerinti 50/50 %-os szabály hatálya alá eső összeg az »n.« pénzügyi év végén
                     
                     
                        BB
                     
                  
                        x
                     
                     
                        x
                     
                     
                        Az uniós költségvetés javára jóváírandó összeg
                     
                     
                        U
                     
                  
                  
      
      
         (1)  A 2015. pénzügyi évtől kezdődően az ebben a mellékletben meghatározott, e minta felhasználásával bejelentett ügyek.
      
         (2)  A 2014. pénzügyi évvel bezárólag az ebben a mellékletben meghatározott, e minta felhasználásával bejelentett ügyek.
      
         (3)  A 2016. pénzügyi évtől kezdődően szolgáltatandó adat.
      
         (4)  A 2016. pénzügyi évtől kezdődően szolgáltatandó adat.
      
         (5)  OLAF hivatkozási szám(ok) (IMS értesítési számok) esetében.
      Az »x« azt jelzi, hogy az oszlop alkalmazandó.”